钦定古今图书集成/明伦汇编/闺媛典/第197卷 > 吴成贤妻余氏
## 钦定古今图书集成/明伦汇编/闺媛典/第197卷 > 吴成贤妻余氏

按《婺源县志》：“余氏，名大时。年十九，归荷花桥吴成贤。
阅三载，贤病笃，氏断指以盟，不二。夫亡，五日不食几
殒，复起媒氏以家贫无子，诱再嫁，不听。长茹素淡足
不逾阈，力女红以终老。抚孤侄阳孙如子，鬻居为侄
受室。无何，侄妇没，氏抱其襁褓，遗孤食息不去于手，
助饔飧庀丧事，有恸无怨。年七十馀终。”